Diari Oficial de la Generalitat Valenciana


Sumari del DOGV 7840, del 29-07-2016 (2016/6187)

Extracte de la Resolució de 27 de juliol de 2016, de la Conselleria d'Educació, Investigació, Cultura i Esport, per la qual es convoquen subvencions per al foment d'activitats musical com ara l'organització de festivals, cursos de perfeccionament musical, concursos, projectes musicals de caràcter musical de caràcter singular, gires i projectes de producció musical durant els mesos de gener a desembre de 2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7840

Data del DOGV
:   29-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6187


Data del document
:   27-07-2016

Organisme emissor
:   Culturarts Generalitat

Tipus de document
:   Extracte

Anàlisi jurídica

 Descriptors 

:   * Culturarts Generalitat
    * ajuda pública

Extracte de la Resolució de 27 de juliol de 2016, de la Conselleria d'Educació, Investigació, Cultura i Esport, per la qual es convoquen subvencions per al foment d'activitats musical com ara l'organització de festivals, cursos de perfeccionament musical, concursos, projectes musicals de caràcter musical de caràcter singular, gires i projectes de producció musical durant els mesos de gener a desembre de 2016. [2016/6187]  
BDNS(Identif.):313405  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual puga consultar-se en la Base de Dades Nacionals de Subvencions»  
http://www.pap.minhap.gob.es/bdnstrans  
  
Primer. Persones beneficiàries  
Podran obtindre estes ajudes les administracions públiques, entitats, empreses i associacions que les organitzen en l'àmbit competencial de la Generalitat. En les activitats de gires i projectes de producció només les empreses de caràcter musical, tant si són persones físiques com jurídiques, que estiguen legalment constituïdes.  
Pel que fa a les societats musicals i bandes de música, com associacions, també podran obtindre les ajudes per a les activitats musicals referides especialment aquells projectes singulars vinculats a centenaris o commemoracions semblants, però quedant excloses aquelles que protagonitzen únicament les seues pròpies agrupacions o altres de similars pertanyents a qualsevol altra o altres societats musicals.  
  
Segon. Objecte  
Convocar per a l'exercici de 2016 les subvencions per al foment d'activitats musicals, en les modalitats següents:  
a) Festivals.  
b) Cursos de perfeccionament musical.  
c) Concursos.  
d) Projectes Musicals de caràcter singular.  
e) Gires fora de la Comunitat Valenciana.  
d) Projectes de producció musical.  
En el marc de les competències de CulturArts Generalitat i d'acord amb els objectius que té encomanats, a fi de millorar l'oferta d'activitats musicals i refermar la seua descentralització al servei de la ciutadania, consolidar una xarxa de festivals, cursos de perfeccionament musical, concursos i activitats musicals que siguen complement adequats a les programacions que tenen lloc en les principals ciutats de la nostra Comunitat i, a més, facilitar les gires i els projectes de producció musical de les agrupacions professionals, així com els projectes musicals de caràcter singular que contribuïsquen a millorar l'oferta musical i les possibilitats de professionals de la música, en l'àmbit competencial de la Generalitat.  
  
Tercer. Bases reguladores  
Ordre 33/2016, de 18 de juliol, de la Conselleria d'Educació, Investigació, Cultura i Esport de la Generalitat, per la qual s'establixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (DOCV 7832, 20.07.2016)  
  
Quart. Import  
D'acord amb la Llei 11/2015, de 29 de desembre, de Pressupostos de la Generalitat per a 2016, les ajudes convocades s'imputaran al crèdit previst en la secció 09, entitat 00456, línia de subvenció S6427000 «Foment d'activitats musicals», per un import màxim de 340.000 EUR, inclòs en el capítol IV del pressupost de CulturArts Generalitat.  
  
L'import de 340.000 EUR es distribuirà entre les diferents modalitats, amb el desglossament següent:  
- Per a l'organització i realització de festivals i projectes musicals de caràcter singular, en l'àmbit competencial de la Generalitat, fins a un màxim de 160.000 EUR. La distribució de l'import global convocat entre ambdues modalitats, serà proporcional al nombre de projectes presentats en cada una d'elles que s'ajusten als requisits i condicions de les bases reguladores i de la convocatòria.  
- Per a l'organització i realització de cursos de perfeccionament musical i de concursos, en l'àmbit competencial de la Generalitat, fins a un màxim de 80.000 EUR. La distribució de l'import global convocat entre ambdues modalitats, serà proporcional al nombre de projectes presentats en cadascuna d'elles que s'ajusten als requisits i condicions de les bases reguladores i de la convocatòria.  
- Per a la realització de gires fora de la Comunitat Valenciana i projectes de producció musical, en l'àmbit competencial de la Generalitat, fins a un màxim de 100.000 EUR. La distribució de l'import global convocat entre ambdues modalitats, serà proporcional al nombre de projectes presentats en cadascuna d'elles que s'ajusten als requisits i condicions de les bases reguladores i de la convocatòria.  
  
Cinqué. Termini de presentació de sol·licituds  
El termini de presentació de sol·licituds serà de 45 dies naturals a comptar de l'endemà de publicació de la present convocatòria en el Diari Oficial de la Comunitat Valenciana.  
  
Sisé. Documentació  
Les sol·licituds hauran d'emplenar-se necessàriament de conformitat amb el model de sol·licitud que s'adjunta com a annex I a la convocatòria, acompanyant-se dels documents o certificacions, originals o fotocòpies degudament compulsades, a què es fa referència en cada capítol del model de sol·licitud, i hauran de desenvolupar els punts següents:  
a) Declaració de les subvencions sol·licitades o concedides per altres organismes públics o privats per al mateix projecte. Per al supòsit de no haver sol·licitat o aconseguit altres ajudes, manifestarà ?cap?.  
  
b) Declaració de les ajudes de mínimis rebudes durant els dos exercicis fiscals anteriors i durant l'exercici fiscal en curs.  
c) Declaració responsable de disponibilitat dels recursos econòmics corresponents, que, com a mínim, representen el 50 % de les despeses previstes.  
d) Memòria comprensiva de les actuacions desenvolupades en les anteriors edicions dels festivals, cursos, concursos per als que se sol·licita l'ajuda. S'exceptua a les entitats que hagen rebut ajuda de CulturArts Generalitat l'any 2015 per a idèntic festival, curs o concurs.  
  
e) Certificat de l'acord adoptat per l'òrgan de govern que corresponga, aprovant sol·licitar esta subvenció i facultant a qui ocupe la presidència per a subscriure la petició.  
f) Si qui sol·licita, és una persona jurídica, haurà d'aportar còpia confrontada del document constitutiu ?escriptura o document privat- i aquell que acredite la representació, si és el cas.  
g) Igualment, per als projectes de gires fora de la Comunitat Valenciana per a participar en activitats musicals objectius d'atorgament de les subvencions serà necessària la invitació cursada per l'autoritat o entitat organitzadora, amb expressió de les condicions en què es formule l'esmentada invitació.  
h) Per a cadascuna de les activitats per a les que se sol·licita subvenció haurà d'aportar-se annex de l'annex I de la sol·licitud, de conformitat amb el model que s'hi adjunta on s'especifique el projecte detallat de l'activitat i el Pressupost detallat d'ingressos i despeses previstes, especificant els seus participants i aportant qualsevol dada que permeta avaluar el contingut i nivell artístic o docent, així com l'interés per a la creació musical i desenvolupament de professionals de la Comunitat Valenciana, d'acord amb els criteris objectius d'atorgament de les subvencions continguts en l'article 3.3 de l'Orde de bases i amb els criteris de valoració establits en el punt quart de la present resolució.  
  
i) Dades bancàries on es desitge rebre l'import de l'ajuda sol·licitada, cas de resultar persona beneficiàri, emplenant el model de domiciliació bancària que s'adjunta com a annex II.  
  
València. 27 de juliol de 2016.- Vicent Marzà Ibáñez